Amos Lawerh Buertey

Wɔwoo Amos Lawerh Buertey wɔ Obiradzi 10, 1954. Ɔyɛ Ghana ɔmanyɛnyi,  na mbrahyɛbaguanyi ma Ada ambatow mpasua wɔ Nkran Kuropɔn Mantɔw mu wɔ mbrahyɛbagua a ɔtɔ do ebiasa wɔ Kwasafoman a ɔtɔ do anan mu wɔ Ghana.

 Abrabɔ Ahyɛse na Nwomasua 
Wɔwoo Lawerh wɔ Obiradzi 10, 1954 wɔ Nkran Kuropɔn Mantɔw mu wɔ Ghana. Ɔkɔr skuul wɔ Ghana School of Law na onyaa abodzin krataa wɔ mbra mu. (Bachelor of Law(B.L) and (LL.B).

 Amanyɛsɛm 
Wɔpaaw Larwerh wɔ mbrahyɛbagua a odzi kan wɔ Kwasafoman a ɔtɔ do anan mu wɔ Ghana wɔ Sanda 7, 1993 ber a wɔdaa no edzi dɛ oedzi nkonyim wɔ afe 1992 Ghana mbrahyɛbagua  ambatow a ɔkɔr do wɔ Mumu 29, 1992 no mu.

Nna ɔyɛ mbrahyɛbaguanyi wɔ mbrahyɛbagua a ɔtɔ do ebien wɔ Kwasafoman a ɔtɔ do anan mu wɔ Ghana na wɔpaaw no dɛ mbrahyɛbaguanyi ma Ada ambatow mpasua dze nam National Democratic Congress do wɔ Ghana ambatow kɛse a ɔkɔr do wɔ Mumu 1996 mu.

Onyaa amba 24, 317 fii amba dodow 32, 785 mu a egyina hɔ ma 57.70% tsiaa n'akansifo Apetorgbor Adinortey a ɔnndɔm kuwba biara, onyaa amba 4,466 a egyina hɔ ma 10.60% na Patrick Nelson Sogbodjor a ɔwɔ Convention People's Party so nyaa amba 4,002  a egyina hɔ ma 9.50%  fi amba dodow a wɔtoow no mu.

Afe  2000 mu no, onyaa amba 13,317 fii amba dodow a wɔtoow 24,364 mu a egyina hɔ ma 54.70%. Larwerh ayɛ mbrahyɛbaguafo fitsi afe 1996 kesi afe 2004. Odzii nkogu ma Alex Narh Nartey-Enyo bɛhyɛɛ n'ananmu wɔ afe 2004 mu.

 Edwuma 
Larwerh yɛ mbrahyɛfo ma ɔyɛɛ edwuma dɛ Mantɔw soafo abadziekyir wɔ Nkran Kuropɔn mu.

 N'abrabɔ mu nsɛm 
Larwerh yɛ Christianyi.

Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001
Nkyekyεmu:Ghana mbrahyɛbaguafo 1993–1997